CELEX: C2005/296/71
Language: et
Date: 2005-11-26 00:00:00
Title: Kohtuasi T-368/05:  26. septembril 2005  esitatud hagi — Austria  versus  komisjon

26.11.2005   
            
            
               ET
            
            
               Euroopa Liidu Teataja
            
            
               C 296/34
            
         26. septembril 2005 esitatud hagi — Austria versus komisjon
   (Kohtuasi T-368/05)
   (2005/C 296/71)
   Kohtumenetluse keel: saksa
   Pooled
   
      Hageja(d): Austria Vabariik (esindaja: H. Dossi)
   
      Kostja(d): Euroopa Ühenduste Komisjon
   Hageja(te) nõuded
   
               —
            
            
               tühistada komisjoni 15. juuli 2005. aasta otsus K(2005)2685, mille järgi ühenduse rahastamine ei kata teatud kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastust ja
               mõista kohtukulud välja kostjalt;
            
         
               —
            
            
               teise võimalusena tühistada 15. juuli 2005. aasta otsus K(2005)2685, mille järgi ühenduse rahastamine ei kata teatud kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastust, osas, mis puudutab finantskorrektsioonide arvutamist ja suurust ja
               mõista kohtukulud välja kostjalt;
            
         
               —
            
            
               kolmanda võimalusena tühistada 15. juuli 2005. aasta otsus K(2005)2685, mille järgi ühenduse rahastamine ei kata teatud kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastust, osas, mis puudutab akrediteeritud makseasutuse poolt Austria põllumajandustoodete turu jaoks tehtud kulutusi loomade eest makstavate lisatasude näol Steiermarki ja Kärnteni piirkonnas; alternatiivina tühistada otsus Steiermarki ja Kärnteni piirkonna osas niivõrd, kui see puudutab finantskorrektsioonide arvutamist ja suurust ning
               mõista kohtukulud välja kostjalt.
            
         Väited ja peamised argumendid
   Vaidlustatud otsusega jättis komisjon ühenduse rahastamisest välja otsuse lisas täpsustatud kulutused vastuolu tõttu ühenduse õiguse sätetega.
   Hageja toetub hagis kahele väitele. Esiteks väidab ta, et kostja on rikkunud EÜ lepingut ning selle rakendamiseks kohaldatavaid õigusnorme. Eelkõige viitab ta siinkohal määruse (EMÜ) nr 729/70 (1) artikli 5 lõike 2 punkti c ja määruse (EÜ) nr 1258/1999 (2) artikli 7 lõike 4 rikkumisele, kuna Austria Vabariigi kahjuks tehtud finantskorrektsioon oleks olnud lubatav vaid juhul, kui Austria Vabariik poleks täitnud oma ühenduse õigusest tulenevaid kohustusi EAGFL'i kulutuste kontrolli osas ning kui see oleks avaldanud EAGFL'ile finantsmõju. Austria Vabariigi arvates puuduvad antud juhul need kumulatiivsed eeldused. Pealegi on vaidlustatud otsus vastuolus EÜ artiklist 10 tuleneva komisjoni lojaalsuskohustusega liikmesriikide suhtes.
   Teine väide puudutab oluliste vorminõuete rikkumist. Hageja arvates pole kostja täitnud põhjendamiskohustust vaidlustatud otsuse olulistes punktides ning lähtub oma otsuse tegemise argumentatsioonis tähelepanekutest, mis põhinevad puuudulikul faktide kontrollil.
   
      (1)  Nõukogu 21. aprilli 1970. aasta määrus (EMÜ) nr 729/70 ühise põllumajanduspoliitika rahastamise kohta.
   
      (2)  Nõukogu 17. mai 1999. aasta määrus (EÜ) nr 1258/1999 ühise põllumajanduspoliitika rahastamise kohta.